Tèknologi 1G ana kurangé, kaya ta winatesé momotan sistem. Masalah mangkono amarga 1G isih nganggo FDMA kanggo aksès dhobel, kamangka FDMA matesi kanalé mung kanggo palanggan siji. Sanajan palanggan ora lagi ngirim informasi, kanalé ora bisa digunakaké palanggan liyané. Iku dumadi terus-terusan nganti pungkasé obrolan. Tèknologiné kang ngrembaka ora cocog siji karo liyané, prakara iku mulané matesi obahing palanggan awit mung bisa nganggo ing jaringan sing padha (ora bisa ngambah jaringan liya). Masalah liyané ya iku 1G mung mènèhi fasilitas komunikasi swara. Sistem kamanané uga kurang amarga isih nggunakaké modhulasi analog (FM).